Vanjaar kon ons eindelik ons eie veld en atletiekbaan in gebruik neem. Dit is ‘n groot gerief vir almal, daar dit die lang stap na die dorpsgronde uitgeskakel het. Dit gee ons meer kans vir harde oefening en afrigting.
Die produkte soos hout, rubber en papier wat ons van bome kry, is onontbeerlik vir die ontwikkeling van die samelewing.
Ons nuwe dogterskoshuis word nou al ‘n jaar lank bewoon. Op 16 Augustus is die gebou amptelik ge-open deur die Direkteur van Onderwys, Mnr L J T Biebuyck. My innige wens is dat hierdie gebou ons dogters sal in staat stel om dit te aanvaar as hulle huis in Dundee. Dit was ‘n gewigtige geleentheid toe ons die gebou in Januarie betree het.
Die planne vir die nuwe skoolsaal op Beaconsfieldstraat is al beskikbaar en die tenders gevra vir die oprig van hierdie mooi saal, ‘n kunskamer, ‘n aardrykskundekamer en ‘n tikkamer. Daar bly nou nog die herbou van die seunskoshuis en die aanbou van die swembad oor. Ek vertrou van harte dat die koshuis ook aanstaande jaar sal kan voltooi word want die koshuis loop nog altyd oor en sal nog oorloop as hy herbou is.
Daar anderkant die swembad op die terrain waar die klooster se beroemde katôbawingerd vanmelewe so welig gegroei het, het die werk aan ons skool se nuwe krieketkompleks (wat ook twee grasvelde vir hokkie gaan insluit) reeds begin. Hierdie krieket-ovaal, geleë teen ‘n groen agtergrond van hoë bloekom- en dennebome, behoort aanstaande jaar sommer ‘n baie skilderagtige sportterrein te wees.
Ek wild an nou my erkentlikheid uitspreek teenoor my personeel, die ASK, ouers en al die vriende van die skool wat kans gesien het om so ‘n geweldige taak aan te pak. Baie dankie aan elkeen van u vir die bydraes wat u gelwer het. Aan die oud-leerlinge van die skool wat gedaanteverwisseling wat hul Alma Mater ondergaan het, wil ek darem net die gerusstellende en bly boodskap oordra dat die oorspronklike skoolgebou gespaar is; hierdie soliede ou roobaksteen-skooltjie met sy besonderse atmosfeer is van binne ten volle gemoderniseer en in ‘n administrasieblok omskep, maar die vooraansig het, net soos dit altyd was, behoue gebly.
Dit is ons almal se strewe omv an DHS een vir die mooiste, en bestoegerusste skole in hierdie omgewing te maak.
Ons wil mnr Burger ook langs hierdie weg hartlik verwelkom as hoof van die skool, en die hoop uitspreek dat sy verblyf alhier gelukkig sal wees end at sy taak in belang van die opvoeding baie vrugte sal afwerp.
Tot hierdie verhouding het ek ‘n deeltjie probeer bydra, want hoe kan ons skool bly bestaan as hy ronddryf soos die vroeë môremistigheid? Daarom is dit nou my besondere voorreg om my allerbeste wense aan hierdie skool in al sy toekomsfasette oor te dra.
Dit is vir baie min in die onderwys beskore om een skool en gemeenskap so lank te dien soos mnr Hugo bevoorreg was om Dundee en die Dundeese Hoërskool te dien. In die bykans veertig jaar wat hy, met enkele onderbrekings, aan die skool verbond was, was hy eers assistant, later Onderhoof en eindelik Hoof.